Danskerne skaber højtryk på skiferierne – stigning på 9 % allerede nu - SkiStar
Select Pressroom ØstrigNorgeSverigeStorbritannien
Danskerne skaber højtryk på skiferierne – stigning på 9 % allerede nu
Pressemeddelelse • Jun 26, 2019 08:39 CEST
Danskernes interesse i at bestille deres skiferie tidligt er rekordhøj. Den forgangne vinter bød på en stigning af danske skigæster til SkiStars skisteder, og interessen fortsætter med at stige. Det danske højtryk på skistar.com er allerede 9 % * højere end på samme tid sidste år.
- Vi ved, at vores skisteder passer de danske gæster rigtig godt, og med den nye lufthavn beliggende mellem Sälen og Trysil bliver turen dertil nu forbedret. Den svage svenske krone betyder også, at danskerne har flere penge mellem hænderne til at vælge skiferier i Skandinavien, siger Mathias Lindström, salgs-og marketingdirektør hos SkiStar.
Den 22. december starter flyselskabet BRA deres flyruter til den nye Scandinavian Mountains Airport (beliggende mellem Sälen og Trysil), hvor ruten fra Ängelholm Helsingborg lufthavn, der afgår to dage om ugen, torsdag og søndag, er den første, der bliver lanceret. Den 26. januar starter flyruten fra Malmø lufthavn, og den afgår om søndagen. Transporttiden fra lufthavnen er kun 10 minutter til Sälens nærmeste skiområde og 40 minutter til Trysil. Om kort tid bliver det muligt at bestille både fly og transport.
- Trysil og Sälen er allerede velkendt og populær hos danske gæster. Sälen er med sine 100 skibakker og Europas største tallerkenliftsystem særdeles velegnet til de danske småbørnsfamilier. Trysil, som byder på næsten 70 velplejede skibakker og en ekstremt høj kvalitet af alt fra lifte til lejligheder og hoteller, er også velegnede for danske familier, siger Mathias Lindström, salgs- og marketingdirektør hos SkiStar.
Ängelholm Helsingborg lufthavn tilbyder gode parkeringsfaciliteter med tæt på 1000 pladser i umiddelbar nærhed af terminalen. Det er nemt at komme til Malmø lufthavn fra Danmark, og parkeringsmulighederne er også gode.
*SkiStar AB bestillingsstatistik for Danmark vinteren 18/19 i forhold til samme periode 17/18 samt bestillingsstatistik fra dags dato for den kommende vinter i forhold til samme periode sidste år.
SkiStar AB (publ) er noteret på Nasdaq Stockholm, segment Mid Cap. Koncernen ejer og driver alpine skianlæg i Sälen, Åre og Vemdalen samt Hammarbybacken (Stockholm) i Sverige, Hemsedal og Trysil i Norge samt St Johann i Tyrol i Østrig. Markedsandelen er i Sverige 50 %, i Norge 31 % og samlet set i Skandinavien 41 %. Kernevirksomheden er alpint skiløb med gæstens skioplevelse i centrum. Virksomheden deles ind i tre segmenter; Skianlæg - Drift, Infrastruktur og Udnyttelse.
Billeder og film i SkiStars presserum kan frit publiceres sammen med information om SkiStar og/eller SkiStars destinationer og produkter.